Digermulen
        
         (Finnmark)
Store norske leksikon,Geografi,Norges geografi,Troms og Finnmark,Gamvik
Digermulen er en bratt odde på Johkannjárga i Gamvik og Tana kommuner i Troms og Finnmark fylke. Digermulen betegner også selve halvøya som skiller Langfjorden fra den egentlige Deanuvuotna (Tanafjord).
Geologi Digermulhalvøya er et av få geologiske lokaliteter i verden der det er funnet fossiler av Edicarafaunaen fra slutten av prekambrium, de tidligste kjente fossilene av flercellede organismer. Dessuten er det funnet interessante trilobitter av kambrisk og ordovicisk alder.I området er det bevart nesten 3000 meter med sedimentære bergarter som dekker en tidsperiode på rundt 100 millioner år fra slutten av prekambrium for 600–540 millioner år siden. Navn Navnet kommer av mule, det vil si 'bredt, rundaktig nes'. Kart  Les mer i Store norske leksikon Gamvik Tana Troms og Finnmark Edicara trilobitter fossiler i Norge Eksterne lenker Om geologien på Digermulhalvøya hos geoforskning.no  Om forskning på Digermulens fossiler Litteratur Nikolaisen, F. and Henningsmoen, G. 1985: Upper Cambrian and lower Tremadoc olenid trilobites from the Digermul peninsula, Finnmark, northern Norway. Norges geologiske Undersøkelse, Bulletin 400: 1–49. Nikolaisen, F. & Henningsmoen, G. 1987: Lower and Middle Cambrian trilobites from the Digerrnul Peninsula, Finnmark, northem Norway. Norges geologiske Undersøkelse, Bulletin 419.